A qëndrojnë akuzat e zotit Marti? Debatet vazhdojnë.
Komenton Altin Raxhimi, gazetar investigativ që ka bërë hetime rreth pranisë së UÇK-së në Shqipëri
Raporti i anëtarit zviceran të Këshillit të Evropës, Dik Marti ka shkaktuar tronditje në Ballkan, dhe reagimet kanë qenë të ndryshme që nga përpjekjet për të vendosur ngjarjet në një rrjedhë kronologjike, thirrjet për të kryer hetime penale dhe indinjatë nga ana e Kosovës dhe Shqipërisë. Zoti Marti e paraqiti raportin të enjten në një konferencë shtypi në Paris. Altin Raxhimi, një gazetar investigativ që para dy vjetësh bashkë me dy kolegë bëri një hetim për praninë e qendrave të ndalimit të UÇK-së në Shqipëri, është dakord. Zoti Raxhimi, që foli me Zërin e Amerikës nga Montreali i Kanadasë, niset nga përvoja e tij dhe thotë se njerëzit me të cilët donte të fliste kishin frikë. Zoti Raxhimi thotë se gjatë investigimit të tij dhe kolegëve u zbulua se UÇK-ja mbante të burgosur që dyshoheshin si spiunë apo kundërshtarë politikë, që keqtrajtoheshin, torturoheshin apo në disa raste vriteshin. Raportimet e gazetarëve dolën përsëri në sipërfaqe me daljen e raportit të zotit Marti, pasi gjetjet e tyre ishin cituar në këtë raport. Një nga akuzat më të rënda të raportit ishte ajo për heqje dhe trafikim organesh. Prokurori serb i Krimeve të Luftës, Vladimir Vukçevic thotë se ekipi i tij hetues ka qenë një burim i rëndësishëm për zotin Marti. Por vetë raporti nuk paraqet prova dhe nuk radhit burime. Zoti Raxhimi thotë se gjatë investigimeve të tij, grupi i tij nuk kishte gjetur të dhëna për këto akuza. thotë zoti Raxhimi. Zoti Marti ka nxitur hetime nga EULEX-i për këtë çështje, por vetë ky mision u shpreh se nuk ka prova për heqjen e organeve në Shqipëri.Ja si shprehet Blerim Krasniqi i Eulex-it. Në raport ka akuza ndaj kryeministrit Hashim Thaçi si drejtues i një bande kriminale prapa heqjes së organeve. Zoti Thaçi i ka hedhur poshtë këto akuza. tha Kryeministri Thaçi. Ish prokurorja e Hagës Carla del Ponte ishte e para që bëri publike, në librin e saj "Gjuetia" dyshimet për një trafik organesh dhe përfshirjen e UÇK-së, si edhe përmendte të ashtuquajturën Shtëpi e Verdhë. Në raportin e zotit Marti dhe në komente të reja të zonjës Del Ponte thuhet se Shqipëria nuk ka bashkëpunuar me hetimin. Shqipëria ka reaguar me forcë ndaj këtyre pohimeve dhe raportit. thotë zoti Raxhimi. Ai thotë se akuzat nuk duhet të anashkalohen si komplote anti-shqiptare. Por në një rajon ku mesa duket megjithëse kanë kaluar dhjetë vjet nga lufta, plagët nuk janë mbyllur, është e vështirë që të shihen me ftohtësi çështje të tilla me ngarkesa emocionale.